एशियाड और कॉमनवेल्थ गेम्स में स्वर्ण पदक जीतने वाले भारत के बजरंग पुनिया अपने भार वर्ग में दुनिया के पहले नंबर के पहलवान बन गए हैं। ताजा वर्ल्ड रैंकिंग के फ्रीस्टाइल 65 किग्रा भार वर्ग में वे टॉप पर पहुंच गए। बजरंग के 96 अंक हैं। इससे पहले वे तीसरे स्थान पर थे। हाल ही में हंगरी के बुडापेस्ट में हुई विश्व कुश्ची चैम्पियनशिप में बजंरग ने 65 किग्रा वर्ग में रजत पदक जीता था।इस भार वर्ग में दूसरे नंबर पर क्यूबा के एलेजेंड्रो एनरिक वालडेस तोबियर हैं। उनके 66 अंक हैं। बजंरग ने पिछले महीने हुई विश्व कुश्ती चैम्पियनशिप के सेमीफाइनल में एलेजेंड्रो एनरिक वालडेस तोबियर को हराया था।रूस के अखमद चाकेव 62 अंकों के साथ तीसरे नंबर पर हैं। जापान के तोकुतो ओतोगुरो (56) चौथे और तुर्की के सेल्हातिन किलिसालायान (50) पांचवें नंबर पर हैं। 65 किग्रा भार वर्ग में बजरंग के अलावा टॉप-10 में कोई भारतीय नहीं है।बजंरग के अलावा भारत के 10 और पहलवान अपने-अपने भार वर्ग में टॉप-20 में हैं। पुरुष फ्रीस्टाइल में संदीप तोमर 61 किग्रा में 14वें और 86 किग्रा में दीपक पुनिया 13वें नंबर पर हैं। 126 किग्रा में सुमित कुमार 13वें नंबर पर हैं। दीपक के 35 और सुमित के 32 अंक हैं। पुरुष फ्रीस्टाइल 61 किग्रा भार वर्ग में भारत के सोनबा तानाजी गोंगाने 12वें नंबर पर हैं। उनके 29 अंक हैं। इसके अलावा भारत का कोई भी पुरुष पहलवान टॉप-20 में शामिल नहीं है। ग्रीको रोमन की रैंकिंग में कोई भी भारतीय शामिल नहीं है।